b'\n_START_ARTICLE_\nProstor-\xc4\x8das\n_START_PARAGRAPH_\nPr\xc3\xb4stor-\xc4\x8d\xc3\xa0s je v Einsteinovi posebni in splo\xc5\xa1ni teoriji relativnosti \xc5\xa1tirirazse\xc5\xbeni prostor, ki ga sestavljajo tri prostorske in ena \xc4\x8dasovna razse\xc5\xbenost. V prostoru-\xc4\x8dasu se dogajajo vsi fizikalni dogodki. Gibanje planetov okrog Sonca se lahko, na primer, opi\xc5\xa1e s posebno vrsto prostora-\xc4\x8dasa, kakor tudi gibanje svetlobe okrog vrte\xc4\x8de zvezde. Ukrivljenje prostora-\xc4\x8dasa je glavni dejavnik gravitacije, saj se tkanina prostora-\xc4\x8dasa upogne somerno z maso telesa, ki se ga\xc2\xa0\xc2\xbbpostavi\xc2\xab\xc2\xa0nanj. Telesa z manj\xc5\xa1o maso naredijo manj\xc5\xa1o vdolbino v prostor-\xc4\x8das in kro\xc5\xbeijo po robu vdolbine masivnej\xc5\xa1ih teles.'